હવે રાજપૂતો અને ભીલોની તાકાત એક જથ્થે આવવાની હતી. બંનેએ ભેગા મળી અરવલ્લીના પહાડોની ઓથે રહી મુઘ્લોને ચમકાવવા માંડ્યા. તેઓએ દિલ્હી અને ગુજરાત વચ્ચે ચાલતી વેપારી વણઝાર અને સરસામાન લૂંટવાનું ચાલુ કર્યું. પુંજા ભીલના નેતૃત્વમાં ભીલોએ અસાધારણ કૌવત દાખવ્યું હતું. ભીલો પહાડો પરથી વિશાળ પથ્થરો ગબડાવી મુઘલ સેનાનો રસ્તો બંધ કરી અને તળેટીના સૈનિકો સામે જીવનું જોખમ પણ ઊભું કરી રહ્યા હતા.